شه‌فه‌ق نيوز/ عه‌سايب ئه‌هل هه‌ق، ئاشكراى ئه‌وه‌ كرد ك ريه‌يل ياسايى له‌وه‌ر ئه‌گيريه‌ێد له‌وه‌ر شكايه‌تكردن له‌ دو كه‌ناڵ ئاسمانى ك وه‌ لاداين له‌ پيشه‌يى تومه‌تباريان كرد.
عه‌سايب له‌ به‌ياننامه‌يگ ئه‌را شه‌فه‌ق نيوز وت: بزووتنه‌وه‌ى عه‌سايب داخداره‌ له‌ئاست لاداين پيشه‌يى ك هه‌رده‌گ كه‌ناڵ ئه‌لحوڕه‌ و ئێن ئاڕ تى كه‌فتنه‌سه‌ تى له‌مامڵه‌كردن وه‌ل روێداگه‌يل له‌ عراق ك يه‌يش يه‌كه‌مجاريان نيه‌، چوينكه‌ ئه‌و هه‌ردوگ كه‌ناڵه‌ وه‌رجه‌ ماوه‌يگ ده‌سكردنه‌ وه‌ئامانجگرتن مه‌رجه‌ع ئايينى و حه‌شد شه‌عبى و نه‌ريته‌يل كۆمه‌ڵايه‌تى و ئيسه‌يش هانداين تون وتيژى و بڵاوكردنه‌وه‌ى ئاژاوه‌ له‌بان په‌يڕه‌ويان زيايكردنه‌ له‌ناو وڵاته‌گه‌ له‌وه‌خت خوه‌ينيشانداينه‌يل و زانياريه‌يل شيونن و هه‌واڵه‌يل چه‌واشه‌وه‌ ئه‌كه‌ن.
به‌ياننامه‌گه‌ هه‌ميش وت: هه‌وڵ ئه‌و هه‌ردوگ كه‌ناڵه‌ ك هه‌ردوگيان له‌ يه‌ك سه‌رچه‌وه‌ى ناسرياێ ته‌مويل ئه‌كريه‌ن ئه‌را ماوه‌يگه‌ دياره‌ له‌ شيوانن راسيه‌يل له‌ چوارچيوه‌ى پرووژه‌يگ چه‌په‌ڵ و هراو له‌وه‌ر جيوه‌جيكردن ئامانجه‌يل سياسى ك ديار و ئاشكراس ئه‌را خزمه‌تكردن وه‌ ده‌خاڵه‌ت بيگانه‌ له‌ وڵاته‌گه‌.
